«Barselona» niderlandiyalik yarimhimoyachi Frenki De Yongni tanishtirdi. «Xush kelibsan, Frenki», deyiladi klub matbuot xizmati xabarida. «Ayaks»ning endilikda sobiq futbolchisi ispaniyalik jurnalistlarga «Barselona»ning yangi futbolchisi sifatida tanishtirildi. «Men shu yerdaman. Olg‘a «Barsa»!», — dedi futbolchi ispan tilida. De Yong bilan shartnoma 5 yilga mo‘ljallangan. Kataloniyaliklar klubi qishdayoq 21 yoshli futbolchi uchun 75 million yevro to‘lagan va ushbu transferni rasmiylashtirgan. Kelishuvga ko‘ra, «Ayaks» yana 11 million yevroni turli bonuslar ko‘rinishida olishi mumkin.